**18.09.2018**

***Știre***

***Noutățile legislative în domeniul funcției publice,***

***pe agenda unui seminar organizat de ANFP***

Agenţia Naţională a Funcţionarilor Publici, cu sprijinul Instituţiei Prefectului judeţul Cluj, organizează în perioada **4 - 5 octombrie 2018**, în municipiul Cluj-Napoca, seminarul regional cu tema “***Dezvoltarea carierei în funcţia publică***”.

**Seminarul este gratuit** și reia seria întâlnirilor la nivel regional, demarate de ANFP în anul 2009, prin intermediul cărora s**unt dezbătute aspecte de interes și de actualitate în domeniul funcției publice, ca răspuns la nevoile reale ale administrației publice.**

La eveniment sunt invitaţi să participe reprezentanți ai conducerii și funcţionari publici din cadrul primăriilor, instituţiilor prefectului, consiliilor judeţene şi serviciilor publice deconcentrate din județele **Bihor, Bistriţa-Năsăud, Cluj, Maramureş, Mureş şi Sălaj.**

În contextul seminarului vor fi abordate aspecte **vizând managementul resurselor umane** (dosarul profesional, etica, metodologia de organizare a concursurilor de recrutare/ promovare, structurile organizatorice, planurile privind formarea profesională a funcţionarilor publici etc.), **dar și noutățile legislative în domeniu**.



***Direcţia Comunicare şi Relaţii Internaţionale***

***comunicare@anfp.gov.ro***

**Tel.0374112749**